**„Emlékeink a jövő záloga” c. TÁMOP projekt türelmesen, nemesen foglalkozásairól összefoglaló éves beszámoló**

**Előadók:**  Döbrentey Ildikó, Levente Péter

**Időszak:** 2011.november 15 -,2012.július 23.

**Helyszín:** Napközi Otthonos Óvoda és Bölcsőde

2899 Naszály, Iskola út 2.

**Résztvevők:** Az óvoda nagycsoportos és nagy - középsős gyermekei és a csoportokat vezető óvodapedagógusok, valamint az érdeklődő dajkák és szülők.

**Téma feldolgozók**: Máriásné Pőcze Márta, Pokk Éva,Palástiné Viczena Katalin, Virágh Zoltánné

Intézményünk számára nagy lehetőséget kínált az, hogy „Emlékeink a jövő záloga„ Holokauszt Közalapítvány pályázatán részt vehettünk a 2011/2012- es tanévben. Nagy izgalommal vártuk, hogy Döbrentey Ildikó és Levente Péter megkezdje a munkát a két nagycsoportban. Az év folyamán 10 Döbrentey Ildikó könyveiből válogatott történetet dolgoztunk fel.

Először Levente Péter és Döbrentey Ildikó előadta a soron következő mesét, amely sokféle emberi értéket közvetített. a gyermekek felé. Ezt követően mind a két csoport külön- külön feldolgozta a hallott eseményeket, szerettük volna elmélyíteni a sok pozitív jó gondolatot. Közös célkitűzésünk volt gazdagítani a gyerekek kapcsolatrendszerét, alakítani közösségi magatartásukat.

Szerettük volna segíteni a másság elfogadásának útját.

A következő meséket hallgattuk meg és dolgoztuk fel:

1. Bátorság puszi: A családi összetartozás erősítése, önzetlenség,

gondoskodás, szeretet megélése.

1. Fekete bárányka: A kirekesztettség érzésének megélése, a befogadás

Érzésének pozitív átélése

1. Durci: Közösségbe való beilleszkedés nehézségeinek átélése,

a beilleszkedés örömének megélése.

1. Öreg Janó: Tiszteletadás tanítása.
2. Csiga család : A csúfolódás következményeinek felismerése.

Segítségnyújtás fontosságának felismerése.

1. Zsiráfatyafi: Egyedüllét szomorúságának érzékelése, a barátra,

társra lelés öröme.

1. Zöldfülű nyúl : Bizonytalanság, a másra utaltság érzékelése, majd a

felismerés érzésének pozitív érzése.

1. Duci: A kirekesztettség, magány és egyedüllét rossz érzése,

az igaz barátság felismerése, átélése.

1. Világjáró teknősbéka : Az elveszettség, magány megélése.
2. Sárga fűzős kiscipő : Más javára való lemondás a saját tulajdonunkról megtapasztalásának pozitív érzése.

Ezzel a rengeteg pozitív és negatív érzéssel ismerkedhettek meg gyermekeink a program kapcsán. Reméljük, ezeket a tapasztalatokat sokáig magukban hordozzák és idővel beépül személyiségükbe, s később olyan felnőtt válhat belőlük, akiknek nem idegen a bárminemű másság elfogadásának érzése.

A program kapcsán megemlékezést tartottunk az intézményünk éttermében, melyre a közösségünkbe járó gyermekek hozzátartozóit, szüleit vártuk nagy szeretettel. Ezen az alkalmon a helyi iskola igazgatója és egyben történelem tanára tartott megemlékezést. Úgy gondoljuk, hogy méltóképpen adóztunk az áldozatok emlékének.

Mivel a két legnagyobb gyermek csoport vett részt a programban, ezért gondoltuk, hogy életkoruknak megfelelő emlékezést szervezünk a számukra. A Holokauszt emléknapunk második részében, a két nagycsoportos gyermek csoporttal kirándulást tettünk a közeli Tatára, ahol építettek egy emlékhelyet, mellyel emlékeznek a Holokauszt áldozataira.

A gyermekek már nagyon várták ezt az alkalmat, a program előtt elmentünk és közösen szép formás köveket, kavicsokat gyűjtöttünk. Az emlékhelyre érkezve, röviden a gyermekek életkori sajátosságainak megfelelően, a régen történt eseményekről beszélgettünk, és megemlékezés gyanánt köveket, kavicsokat tettünk az alkotás talapzatára.

Úgy érezzük, hogy a program nagy értékrenddel bír az óvodáskorú gyermekek személyiségfejlődésének segítésében. Képesség és kompetencia fejlődésük, önismereti és önmegvalósítás értelmezésének támogatásában.

Programunknak lassan végére értünk, éppen ezért köszönetünket fejezzük ki, hogy részt vehettünk benne. Gyermekeink Döbrentey Ildikó meséit, és Döbrentey Ildikó és Levente Péter előadásait hallgatva válhatnak a jövő nemzedék jobb embereivé. Hiszen olyan szép emberi értékeket tanulhattak, melyek a feldolgozás során elmélyültek személyiségükben az **„Emlékeink a jövő záloga” c. projekt és a Holokauszt Közalapítvány támogatásával.**